text: Vit í ADHD-felagnum harmast stórliga at frætta, at føroya størsti fólkaskúli sum ikki stendur liðugur enn, Skúlin á Fløtum ikki hevur serflokkar inni í skúlanum, og vilja tí heita á tykkum avvarandi mynduleikar og politikarar, um at arbeiða skjótt og finna pláss, og skipa serligt undirvísingartilboð til tríggjar serflokkar, ein til grunddeild, ein til miðdeild og ein til hádeild eftir kunngerðini frá 19.03.2019 um at skipa serligan skúla ella undirvísingartilboð.
text: #000004
text: Hettar er ein syndarlig og døpur støða, tá hugsað verður um, at tað var longu í november 2013 at táverandi landsstýrismaðurin í mentamálum, Bjørn Kalsø setti ein arbeiðsbólk at endurskoða sernámsfrøðiliga økið í fólkaskúlahøpi, sum kom til ta niðurstøðu, at tað vóru alt ov fá serflokkatilboð í Føroyum.
text: #000005
text: Skúlaárið 2013/2014 gingu 6.898 næmingar í føroyska fólkaskúlanum, men einans 1,5% av øllum næmingunum gingu í serflokki, 0,72% í serskúlanum (4-10 tilboðið í Gulaskúla), og 2,23% samlað uttan fyri.
text: #000006
text: Í dag eru 7062 næmingar í Føroyum smb. yvirlitinum við næmingatalinum á ummr.fo fyri skúlaárið 2019/20. Har sæst, at tað ganga 142 børn í sertilboðum í Føroyum íroknað Gulaskúla (28) og Lopfjølina (9), sostatt eru einans 105 børn í Føroyum ella 1,49%, sum fáa bjóðað integrerað serflokkaðtilboð. 0,65% ganga í Gulaskúla og Lopfjølini og 2,52% samlað uttanfyri.
text: #000007
text: Tað vil siga, at tað eru færri børn í dag, sum fáa bjóðað sertilboð nú enn fyri 6 árum síðani, tá arbeiðsbólkurin gjørdi vart við, at í Føroyum eru nógv færri tilboð enn í okkara grannalondum, og mælti sostatt til at gera fleiri tilboð, eisini í táverandi Venjingarskúlanum.
text: #000008
text: Hugstoytt er eisini at síggja, at tað eru einans 13 børn í Suðurstreymi, sum hava eitt serflokkatilboð, hóast 42% av fólkunum búgva í Suðurstreymi.
text: #000009
text: Men tað krevur eitt væl skipað, fíggjarligt tryggjað og lógargrundfest tilboð, sum júst serflokkaskipanin er.
text: #000011
text: Eingin hevur tal fyri, hvussu nógv børn mistrívast í skúlanum og fáa varandi sár á sálina, men allarflestu áheitanir okkara felag fær, eru frá ørkymlandi foreldrum at børnum, ið ikki trívast í skúlanum.
text: #000013
text: Tí kenna vit í ADHD-felagnum okkum noyddan til at skriva til tykkara, ið varða av økinum um at bera skjótt av og fáa stovnsett eitt nýtt serflokkatilboð inni í Skúlanum av Fløtum. Hetta tilboð skal koma afturat 4-10 tilboðnum í Gulaskúla, sum er eitt sera gott og neyðugt tilboð til tey børn, ið ikki megna at verða inni í fólkaskúlanum.
text: #000014
text: Við støði í grein 24 í ST-sáttmálanum um rættindi hjá teimum, sum bera brek, sum Føroyar í 2009 undirskrivaði, hava øll óansæð førleikar rætt til skúlatilboð. Sambært hesi grein um útbúgving verður m.a. ásett, at tryggjast skal ein inkluderandi útbúgvingarskipan, og at fólk, ið bera brek, ikki skulu verða útihýst úr vanligu útbúgvingarskipanini. Við so fáum sertilboðum meina vit, at fólkaskúlin ikki hýsir tann partin av børnum, sum ikki fáa nøktandi skúlatilboð í vanligu skipanini í fólkaskúlanum. Tað er júst hendan partin kunngerðin frá 19. mars 2019 er ætlað til. Tí kann tað ikki vera rætt, at Føroya størsta skúlabygging ikki hýsir hesum børnum og bjóðar lógarheimilaða tilboðið.
text: #000015
text: Vit hoyrdu stjóran í Skúlanum á Fløtum, Regin Marnerson siga 4.juni í tíðindunum í KVF kl. 18, at eftir hansara tykki átti 3 serflokkar at verið í skúlanum, men at einki pláss er til teir.
text: #000016
text: Í byggiskránni fyri skúlan stendur hetta at lesa:
text: #000017
text: Á reglu 4 stendur: at helst er møguleiki at gera pláss til tað í bygninginum.
text: #000018
text: Vit vilja enn einaferð staðiliga heita á tykkum um at finna plássið sipað verður til í byggiskránni.
text: #000019
text: Leinkjur til tilvísingar:Tilmæli : 
text: #000022
text: Kunngerðin um serligan skúla ella undirvísingartilboð : 
text: #000023